

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 311-01/20-01/01

URBROJ:2211/01-02-20-3

Zlatar, 19.05.2020.

**GRAD ZLATAR**

**GRADSKO VIJEĆE**

PREDMET: **Odluka o provođenju programa HBOR – subvencija kredita –** prijedlog za donošenje

Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13), dostavlja se na raspravu i usvajanje prijedlogOdluke o provođenju programa HBOR – subvencija kredita.

Krapinsko-zagorska županija subvencionirat će kamatne stope na kredite mikro, malim i srednjim poslovnim subjektima koji ulažu na području KZŽ u visini jednog postotnog boda, i to za dva kreditna programa Hrvatske banke za obnovu i razvitak (HBOR) s kojom je će Županija sklopiti Ugovor o poslovnoj suradnji.

Prihvatljivim korisnicima kredit može biti odobren izravno ili putem poslovnih banaka za financiranje ulaganja uz uvjete definirane kreditnim programima HBOR-a i to „Poduzetništvo mladih, žena i početnika” i „Investicije privatnog sektora”.

Ukupni kreditni potencijal Krapinsko-zagorske županije za kredite koje osigurava HBOR iznosit će 30 milijuna kuna, a Županija će kamatu subvencionirati u visini od 1,00 p.p. godišnje za cijelo vrijeme trajanja kredita.

Korisnici kredita na temelju Odluke o provođenju programa „HBOR — subvencija kredita” su mikro, mali i srednji subjekti malog gospodarstva: trgovačka društva, obrti, fizičke osobe koje samostalno obavljaju djelatnost, OPG-ovi, zadruge i profitne ustanove, koji ulažu na području Krapinsko-zagorske županije, neovisno o sjedištu odnosno prebivalištu.

Najviši i najniži iznos kreditnih sredstava za koje se subvencionira kamata odobrenih u okviru programa HBOR-a su:

-Poduzetništvo mladih, žena i početnika — najniži iznos 200.000,00 kuna, najviši iznos 2.000.000,00 kuna,

-Investicije privatnog sektora — najniži iznos 200.000,00 kuna, najviši iznos 5.000.000,00 kuna.

Plasmani kreditnih sredstava poduzetnicima obavljat će se putem HBOR-a ili putem poslovnih banaka s kojima će županija zaključiti Ugovor o poslovnoj suradnji.

Gradovi i općine s područja Krapinsko-zagorske županije mogu se uključiti u program „HBOR — subvencija kredita” na način da nezavisno od potpisanih ugovora između HBOR-a/poslovne banke i Županije, potpišu ugovore s HBOR-om odnosno pojedinom poslovnom bankom koja sudjeluje u Programu, te dodatno subvencioniraju kamatu poduzetnicima sa svoga područja s postotkom koji sami odrede.

**Predlaže se da Grad Zlatar subvencionira kamatu u visini od 1,00 p.p. godišnje za cijelo vrijeme trajanja kredita za poduzetnike koji imaju sjedište odnosno prebivalište u Gradu Zlataru i ulažu na području Grada Zlatara.**

Nastavno na prije navedeno predlaže se Gradskom vijeću donošenje akta u prilogu.

GRADONAČELNICA

Jasenka Auguštan-Pentek, oec.

Na temelju članka 27. Statuta Grada Zlatara («Službeni glasnik Krapinsko – zagorske županije» broj 36A/13, 9/18 i 9/20) Gradsko vijeće Grada Zlatara na 27. sjednici, održanoj -------------------2020. godine, donijelo je

ODLUKU

o provodenju programa HBOR — subvencija kredita

I.

Krapinsko-zagorska županija provodi program HBOR — subvencija kredita koji je namijenjen mikro, malim i srednjim subjektima malog gospodarstva: trgovačkim društvima, obrtima, fizičkim osobama koje samostalno obavljaju djelatnost, OPG-ovima, zadrugama i profitnim ustanovama koji ulažu na području Krapinsko- zagorske županije, neovisno o sjedištu odnosno prebivalištu.

Grad Zlatar priključuje se provođenju programa HBOR — subvencija kredita iz prethodnog stavka koji je namijenjen mikro, malim i srednjim subjektima malog gospodarstva: trgovačkim društvima, obrtima, fizičkim osobama koje samostalno obavljaju djelatnost, OPG-ovima, zadrugama i profitnim ustanovama koji ulažu na području Grada Zlatara i imaju sjedištu odnosno prebivalište na području Grada Zlatara.

II.

Cilj programa iz točke I. ove Odluke je povoljnije financiranje sektora malog gospodarstva, te lakša dostupnost izvorima financiranja za unapredenje poslovnih aktivnosti i otvaranje novih radnih mjesta.

III.

U okviru programa HBOR — subvencija kredita Grad Zlatar će poduzetnicima iz točke I. stavka drugog ove Odluke, a kojima su odobrena kreditna sredstva u okviru programa Hrvatske banke za obnovu i razvitak (dalje u tekstu: HBOR):

- Poduzetništvo mladih, žena i početnika i

- Investicije privatnog sektora subvencionirati kamatnu stopu u visini od 1,00 p.p. godišnje za cijelo vrijeme trajanja kredita.

Navedeni programi kreditiranja HBOR-a iz stavka l. ove točke priloženi su ovoj Odluci i čine njezin sastavni dio.

Kreditni potencijal za subvenciju Krapinsko- zagorske županije po programima iz točke III. utvrden je u iznosu od 30.000.000,00 kuna (slovima: tridesetmilijuna kuna).

Subvencije će se odobravati po odobrenim kreditima poduzetnicima do iskorištenja kreditnog potencijala.

Najviši i najniži iznos kreditnih sredstava za koje se subvencionira kamata odobrenih u okviru programa HBOR-a su:

* Poduzetništvo mladih, žena i početnika — najniži iznos 200.000,00 kuna, najviši iznos

2.000.000,00 kuna,

* Investicije privatnog sektora — najniži iznos 200.000,00 kuna, najviši iznos 5.000.000,00 kuna.

Plasmani kreditnih sredstava poduzetnicima obavljat će se putem HBOR-a ili putem poslovnih banaka s kojima će Krapinsko- zagorska županija zaključiti Ugovor o poslovnoj suradnji.

IV.

Gradonačelnica Grada Zlatara potpisat će sve potrebne akte pri realizaciji uključivanja u programe kreditiranja HBOR-a, kao i ugovor o poslovnoj suradnji s HBOR-om odnosno pojedinom poslovnom bankom.

V.

Sredstva za provođenje ove Odluke osiguravaju se u Proračunu Grada Zlatara za sve godine provedbe programa kreditiranja HBOR-a.

Ova Odluka stupa na snagu danom donošenja, a objavit će se u na službenim web stranicama Grada Zlatara i u „Službenom glasniku Krapinsko- zagorske županije”

GRADSKO VIJEĆE GRADA ZLATARA

KLASA: 311-01/20-01/01

URBROJ:2211/01-02-20-4

Zlatar,

PREDSJEDNICA GRADSKOG VIJEĆA

Danijela Findak